පොළොන්නරුව හිරු ප්‍රාදේශීය වාර්තාකරු රසාංග නිරෝෂන කියා සිටියේ පොළොන්නරුව දිස්ත්‍රික්කයේ දිගින් දිගටම වන අලි පහරදීම හේතුවෙන් මිනිස් ජීවිත රැසක් අහිමිවන බවයි.මේ සම්බන්ධයෙන් අප වනජීවී අධ්‍යක්‍ෂ ජනරාල් එච්.ඞී. රත්නායකගෙන් විමසූ අතර ඔහු කියා සිටියේ අලි මිනිස් ගැටුම වැළැක්වීම සඳහා මේ වනවිටත් විශේෂ වැඩපිළිවෙලක් සකස් කර ඇති බවයි.මේ වසරේ ගතවූ මාස 9 ක කාලය තුළ වන අලි ප්‍රහාර හේතුවෙන් මිනිස් ජීවිත 28 ක් අහිමිවී ඇති බව වනජීවී දෙපාර්තමේන්තුව ප්‍රකාශ කළා.